— Гэта праўда. Скажам, “Лістападзік” сёлета выйдзе далёка за межы кінатэатра “Піянер”, дзе пройдуць яго конкурсныя паказы. Мы прыклалі намаганні дзеля таго, каб ахапіць як мага болей аўдыторыі школьнага ўзросту, — а гэтага можна дасягнуць, толькі зрабіўшы ёй крок насустрач. Таму, напрыклад, у школах з тэатральным ухілам свае майстар-класы правядуць вядомыя акцёры з розных краін свету, а настаўнікі гісторыі атрымаюць магчымасць сустрэцца са стваральнікамі фільмаў на адпаведную тэматыку.